สวัสดีค่ะต้องสั่งวันที่ผ่านมาประจำหนูมาไม่ปกติค่ะหนูปวดท้องหนักมากหนักขึ้นทุกๆรอบเดือนแล้วประจำเดือนมาเยอะ ทุกๆรอบเดือนเยอะจนต้องเปลี่ยนผ้าอนามัยทุกๆ 1-2 ชั่วโมงแล้วก็มีลิ่มเลือดเยอะมากๆหลังจากมีประจำเดือนก็จะมีอาการหน้ามืดเวียนหัวปวดศีรษะ ทำอะไรไม่ค่อยมีแรงบางทีก็รู้สึก เจ็บๆตรงหน้าอกด้านซ้ายมันอันตรายไหมคะหนูควรไปพบแพทย์ไหม
สวัสดีค่ะ อาการมีประจำเดือนมามากผิดปกติ เช่นวันนึงๆต้องเปลี่ยนผ้าอนามัยเกิน 5 แผ่นชุ่ม ร่วมกับออกมาเป็นลิ่มเลือด ออกยาวนานเกิน 7 วัน ปวดหน่วงท้องน้อยมากๆร่วมด้วยนั้น อาจมีสาเหตุที่เป็นความผิดปกติต่างๆเช่น เนื้องอกมดลูก เนื้องอกปากมดลูก การอักเสบของอวัยวะภายในอุ้งเชิงกราน การติดเชื้อที่ปากมดลูกหรือช่องคลอด ภาวะเลือดแข็งตัวผิดปกติ เป็นต้นโดยสาเหตุที่พบได้บ่อยก็คือเรื่องของเนื้องอกมดลูก ซึ่งส่วนใหญ๋ไม่ใช่เนื้อร้าย อาการมักทำให้มีเลือดออกมากผิดปกติ หรือประจำเดือนมายาวนานมากกว่าปกติค่ะแนะนำไปพบสูตินรีแพทย์เพื่อตรวจร่างกายเพิ่มเติมให้ได้การวินิจฉัยที่แน่ชัดต่อไป ไม่ควรปล่อยทิ้งไว้ เพราะน่าจะเลือดออกมากเพราะมีอาการหน้ามืด เวียนศีรษะ ไม่มีแรงร่วมด้วยค่ะเบื้องต้นพักการทำงานหนัก งดมีเพศสัมพันธ์ ยังไม่ซื้อยาปรับฮอร์โมนใดๆมาใช้เอง